2014. gada 17. septembrī Rīkojums Nr. 516

Rīgā (prot. Nr. 49 29. §)

**Par valsts kustamās mantas nodošanu sabiedriskā labuma organizācijai – biedrībai "Eurika"**

1. Saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijas padotībā esošajai Zāļu valsts aģentūrai nodot bez atlīdzības sabiedriskā labuma organizācijai – biedrībai "Eurika" (reģistrācijas Nr. 40008113485, juridiskā adrese – Ēvalda Valtera iela 5–1, Rīga, LV-1021, sabiedriskā labuma organizācijas statuss no 2008. gada 22. oktobra) (turpmāk – sabiedriskā labuma organizācija) – šādu valsts kustamo mantu:

1.1. automašīnu *Toyota Avensis Wagon* (valsts reģistrācijas numurs DU 6967, virsbūves numurs SB172SBN00E040339, izlaiduma gads – 1999, atlikusī bilances vērtība – 00,00 *euro*);

1.2. automašīnu *Toyota Avensis* (valsts reģistrācijas numurs DU 6970, virsbūves numurs SB153SBN00E044390, izlaiduma gads – 1999, atlikusī bilances vērtība – 00,00 *euro*).

2. Zāļu valsts aģentūrai noslēgt līgumu ar sabiedriskā labuma organizāciju par šā rīkojuma 1. punktā minētās kustamās mantas nodošanu un pieņemšanu, līgumā nosakot, ka izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija.

Ministru prezidente Laimdota Straujuma

Finanšu ministra vietā –

ārlietu ministrs Edgars Rinkēvičs